2022.3.14.
HU
Az Európai Unió Hivatalos Lapja
L 85/43
(5)
Az (EU) 2021/641 végrehajtási határozat mellékletét a közelmúltban az (EU) 2022/349 bizottsági végrehajtási határozat (4) módosította azt követően, hogy Csehországban, Franciaországban, Hollandiában, Lengyelországban, Németországban, Olaszországban, Portugáliában és Spanyolországban a magas patogenitású madárinfluenza további előfordulásait észlelték baromfiknál, illetve fogságban tartott madaraknál, amit az említett mellékletnek tükröznie kell.
(6)
Az (EU) 2022/349 végrehajtási határozat elfogadása óta Franciaország, Hollandia, Lengyelország, Németország, Olaszország, Portugália és Spanyolország arról értesítette a Bizottságot, hogy a magas patogenitású madárinfluenza további kitöréseit észlelte olyan, baromfit vagy fogságban tartott madarakat tartó létesítményekben, amelyek az említett végrehajtási határozat mellékletében szereplő területeken vagy azokon kívül helyezkednek el.
(7)
Franciaország, Hollandia, Lengyelország, Németország, Olaszország, Portugália és Spanyolország illetékes hatóságai meghozták az (EU) 2020/687 felhatalmazáson alapuló rendeletben előírt szükséges járványvédelmi intézkedéseket, beleértve az e kitörések körüli védő- és felügyeleti körzetek létrehozását.
(8)
Emellett Franciaország illetékes hatósága úgy határozott, hogy további, korlátozás alatt álló körzetet hoz létre a franciaországi Gers megyében a magas patogenitású madárinfluenza terjedése fokozott kockázatának kitett bizonyos területek védő- és felügyeleti körzetei körül vagy azok mellett.
(9)
A Bizottság az érintett tagállamokkal együttműködve megvizsgálta a Franciaország, Hollandia, Lengyelország, Németország, Olaszország, Portugália és Spanyolország által hozott járványvédelmi intézkedéseket, és meggyőződött arról, hogy az említett tagállamok illetékes hatóságai által Franciaországban, Hollandiában, Lengyelországban, Németországban, Olaszországban, Portugáliában és Spanyolországban létrehozott védő- és felügyeleti körzetek, valamint a Franciaországban létrehozott további, korlátozás alatt álló körzet határai elegendő távolságra vannak azoktól a létesítményektől, amelyekben megerősítésre kerültek a magas patogenitású madárinfluenza közelmúltbeli kitörései.
(10)
Az Unión belüli kereskedelem szükségtelen megzavarásának megelőzése, valamint a harmadik országok által felállított indokolatlan kereskedelmi akadályok elkerülése érdekében – az (EU) 2020/687 felhatalmazáson alapuló rendelettel összhangban – a Franciaország, Hollandia, Lengyelország, Németország, Olaszország, Portugália és Spanyolország által létrehozott védő- és felügyeleti körzetek, valamint a Franciaország által létrehozott további, korlátozás alatt álló körzet mielőbbi, a szóban forgó tagállamokkal együttműködésben való, uniós szinten történő meghatározására van szükség.
(11)
Ezért az (EU) 2021/641 végrehajtási határozat mellékletében módosítani kell a Franciaország, Hollandia, Lengyelország, Németország, Olaszország, Portugália és Spanyolország tekintetében felsorolt területeket.
(12)
Emellett az (EU) 2021/641 végrehajtási határozat mellékletébe Franciaország tekintetében fel kell venni a további, korlátozás alatt álló körzetet.
(13)
Ennek megfelelően az uniós szintű régiókba sorolás aktualizálásának érdekében az (EU) 2021/641 végrehajtási határozat mellékletét indokolt úgy módosítani, hogy az figyelembe vegye a Franciaország, Hollandia, Lengyelország, Németország, Olaszország, Portugália és Spanyolország illetékes hatóságai által az (EU) 2020/687 felhatalmazáson alapuló rendeletnek megfelelően kialakított védő- és felügyeleti körzeteket és a Franciaország által az említett rendeletnek megfelelően kialakított további, korlátozás alatt álló körzetet, valamint az azokban alkalmazandó intézkedések időbeli hatályát.
(14)
Az (EU) 2021/641 végrehajtási határozatot ezért ennek megfelelően módosítani kell.
(15)
Tekintettel a magas patogenitású madárinfluenza terjedésével kapcsolatos uniós járványügyi helyzet sürgősségére, fontos, hogy az (EU) 2021/641 végrehajtási határozat e határozattal való módosítása a lehető leghamarabb hatályba lépjen.
(16)
Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
(4) A Bizottság (EU) 2022/349 végrehajtási határozata (2022. február 28.) az egyes tagállamokban a magas patogenitású madárinfluenza kitörésével kapcsolatban alkalmazandó vészhelyzeti intézkedésekről szóló (EU) 2021/641 végrehajtási határozat mellékletének módosításáról (HL L 64., 2022.3.2., 60. o.).